Narvas līcis

Narvas līcis (, ) ir līcis Baltijas jūras Somu līča dienvidaustrumu daļā. Narvas līča akvatoriju dala Igaunija (līča dienviddaļa) un Krievija (līča ziemeļaustrumdaļa). Līča krastus veido Austrumviru apriņķa piekraste dienvidos un Kurgolovas pussala austrumos.

Narvas līča garums ir aptuveni 40 kilometru, platums pie ieejas līcī 90 kilometru. Narvas līcis dziļākajās vietās sasniedz līdz pat 60 metru dziļumu.

Narvas līča krasta līnijas kopgarums ir 130 km. Vidēji no janvāra līdz aprīlim līci klāj ledus sega. Narvas līcī ieplūst Narvas upe.

Raksturojums 
Narvas līča austrumu krasts Krievijai piederošajā Kurgolovas pussalā ir zems un smilšains, tāds pats tas ir arī Igaunijai piederošajā līča dienviddaļā — Narvas grīvā un 8,5 km uz rietumiem no Igaunijas un Krievijas robežas. Tālāk uz rietumiem krasts strauji maina raksturu un veido augstu piekrastes klints sienu. 

Narvas līcī ir vairākas salas, kas koncentrējas līča austrumu daļā, netālu no Korgulovas pussalas — Vigrunda, Hangeloda, Remisāri, Kurgolovas Reima, Herkaluda, Kehvitluda, Keukosāri, Janisāri, Metasāri, Sikosāri, Borisluda, Kirjasāri, Mučnoja, Reimosāre.

Apdzīvotas vietas līča piekrastē atrodas pārsvarā Igaunijas teritorijā. Lielākās apdzīvotās vietas ir Sillamē pilsēta, kā arī kūrortpilsēta Narva-Jēsū pie Narvas upes grīvas un Toilas ciems.

Attēlu galerija

Atsauces

Ārējās saites 

Baltijas jūras līči
Igaunijas līči
Krievijas līči
Austrumviru apriņķis
Ļeņingradas apgabals